Tikamp

**Tikamp** (**10-kamp**), (øvelsen kalles også for *dekatlon*, fra gresk deka for ti), er en friidrettsøvelse som er satt sammen av 10 separate øvelser. Tikamp kommer under en øvelsesgruppe innen friidretten som blir kalt mangekamp.

## Om øvelsen
Tikamp for menn har stått på det olympiske programmet siden 1912, og det har vært kåret norgesmestere i øvelsen siden 1914. Kvinnene konkurrerer tradisjonelt i sjukamp, og det er det som er kvinnenes mesterskapsøvelse i mangekamp. Tikamp for kvinner har også sin offisielle verdensrekord, og det er registrerte resultat fra så tidlig som 1980.

I hver øvelse omgjøres utøvernes resultater til poeng i henhold til en skala fra det internasjonale friidrettsforbundet (World athletics), og resultatet i konkurransen rangeres etter er den sammenlagte poengsummen. Det er resultatet i hver enkelt øvelse som gjøres om til poeng, mens plasseringen innbyrdes mellom utøverne har ikke betydning for poengsummen.

I de tekniske øvelsene lengde, kule, diskos og spyd får utøverne tre forsøk, hvorav det beste teller. Høyde og stavsprang utføres på vanlig måte, der utøvere som greier en høyde får tre nye forsøk på neste høyde (alltid 3 cm opp i høyde og 10 cm i stavsprang, med muligheter til å stå over høyder underveis). I løpsøvelsene deles utøverne inn i heat, oftest seedet (sortert) etter personlige rekorder eller årsbeste-resultater.

Verdens beste utøvere i tikamp blir ofte ansett som de ultimate idrettsutøverne, på grunn av kravet til allsidighet innen tradisjonelle, og ulike klassiske øvelser.

## Konkurranser
Offisielle konkurranser i tikamp for menn arrangeres over to dager. Dag 2 er ansett som den hardeste dagen, med teknisk krevende øvelser og anstrengelsene fra dag 1 fortsatt i kroppen. Det konkurreres med følgende program og rekkefølge: 

Offisielle konkurranser i tikamp for kvinner arrangeres også over to dager. Rekkefølgen på de tekniske øvelsene har byttet dag i forhold til mennenes program. Dette er for økt fleksibilitet, og mulighet for å arrangere konkurranser for kvinner og menn på samme stadion, over de samme to dager. Det konkurreres med følgende program og rekkefølge: 

## Rekordene
### Verdensrekordene
Verdensrekorden (2018) for menn innehas av Kevin Mayer fra Frankrike med 9126 poeng satt i Talence, Frankrike 15-16. september 2018 med følgende serie:

10.55/+0.3 (100 m), 7.80/+1.2 (lengde), 16.00 (kule), 2.05 (høyde), 48.42 (400m), 13.75/-1.1 (110 m hekk), 50.54 (diskos), 5.45 (stav), 71.90 (spyd), 4:36.11 (1500m).                                                    Verdensrekorden (2005) for kvinner innehas av Austra Skujyte fra Litauen med 8358 poeng for følgende serie:  12.49 (100 m), 46.19 (diskos), 3.10 (stav), 48.78 (spyd), 57.19 (400m) / 14.22 (100 m hekk), 6.12 (lengde), 16.42 (kule), 1.78 (høyde), 5:15.86 (1500 m).

## Ti på topp i verden &ndash; menn og kvinner (ikke oppdatert)

(Oppdatert per 1.1.2007)

## Topp ti i Norge (menn)
### De norske rekordene
Den norske rekorden (2025) for menn innehas av Sander Skotheim fra Oslo som representerer IK Tjalve med 8909 poeng.

Det er ikke notert en offisiell norsk rekord i tikamp for kvinner ennå da sjukamp er vanligere for dem, men Lene Secher Myrmel fra Bergen og Idrettslaget Fri har bestenoteringen på 5377 poeng fra 2006, med følgende serie:  14.1 (100 m), 42.47 (diskos), 2.60 (stav), 36.50 (spyd), 67.1 (400m) / 16.9 (100 m hekk), 4.62 (lengde), 10.70 (kule), 1.49 (høyde), 6:52.6 (1500 m).

Per 1. juni 2025

## Referanser


## Eksterne lenker
* NFIFs alle tiders liste for menn
* NFIFs alle tiders liste for kvinner
* IAAFs alle tiders liste for menn
* IAAFs alle tiders liste for kvinner
* Decathlon2000, Estisk nettside om tikamp